text: Første spadestik til Danmarks første energi+ skole
  29 januar 2011 kl. 09.45
  Sønderborg får nu en skole, der producerer mere energi end den bruger.
  Første spadestik til det usædvanlige skolebyggeri blev taget lørdag formiddag med hjælp fra en gravko med videnskabsminister Charlotte Sahl-Madsen i styrehuset. 
  Den kommende produktionsskole bliver et unikt byggeri, hvor bæredygtighed er i fokus i forhold til skolens tre grundpiller: læring, energi og sundhed&trivsel. 
  Eleverne er unge mellem 16 og 25 år, som har brug for at blive afklaret fagligt, socialt og personligt. 
  Skolen bliver Danmarks første energi+ skole og er et ambitiøst byggeri, der vil benytte både afprøvede og nye teknologier inden for energirigtigt byggeri.  Man vil i byggeriet benytte sig af jordvarme, solfangere, varmepumper og solceller. Til optimering af energien anvendes bl.a. solvarme, naturlig ventilation og jordkøling, dagslys, diode-lys, ekstra isolering, vinduer med lav U-værdi og optimal placering af vinduerne. Der vil også blive anvendt regnvandsbassin og miljøvenlige materialer.
  Skolen satser på at blive et udstillingsvindue for de nyeste teknologier inden for energirigtigt byggeri, og erhvervslivet følger med interessere projektet 
  Skolen vil efter planen stå færdig i begyndelsen af 2012
  